2021 आईसीसी पुरुष टी20 विश्व कप
कुल 45 मैचों के साथ टी20 वर्ल्ड कप में दो राउंड होंगे। राउंड 1 में आठ टीमें (बांग्लादेश, श्रीलंका, आयरलैंड, नीदरलैंड, स्कॉटलैंड, नामीबिया, ओमान और पापुआ न्यू गिनी) हैं, जिसमें से शीर्ष चार टीमें सुपर 12 में खेलेगी। 24 अक्टूबर 2021 से शुरू होने वाले सुपर 12 में राउंड 1 की चार टीमें और शीर्ष आठ रैंकिंग वाली टी20आई टीमों के बीच 30 मैच खेलें जायेंगे। इन टीमों को छह-छह के दो समूहों में बांटा जाएगा। इसके बाद दो सेमीफाइनल और फिर फाइनल होगा। 16 जुलाई 2021 को, आईसीसी ने टूर्नामेंट के लिए समूहों की पुष्टि की, जो 20 मार्च 2021 तक टीमों की रैंकिंग पर तय किए गए थे। 17 अगस्त 2021 को, आईसीसी ने फर्स्ट राउंड और सुपर 12 के लिए कार्यक्रम की पुष्टि की।
2022 आईसीसी महिला विश्व ट्वेंटी 20 क्वालीफायर
दिसंबर 2020 में आईसीसी ने टूर्नामेंट के लिए योग्यता प्रक्रिया की पुष्टि की,  जिसमें 37 टीमें पांच क्षेत्रीय समूहों में भाग लेगी। 30 नवंबर 2021 तक आईसीसी महिला टी20आई रैंकिंग में अंतिम दो टीमें जिन्होंने ऑस्ट्रेलिया में 2020 आईसीसी महिला टी20 विश्व कप में भाग लिया हो, वे क्वालीफायर में प्रवेश करेंगी। प्रत्येक क्षेत्रीय क्वालीफायर टूर्नामेंट के पांच विजेता क्वालीफायर में शामिल होंगे। अंतिम स्थान 30 नवंबर 2021 तक क्षेत्रीय क्वालीफायर से उच्चतम रैंक वाली टीम के पास जाएगा जिन्होंने अपने क्षेत्रीय समूह को नहीं जीता।